o
Olette antaneet äänenne ja tulos on nyt tässä:
Joyce Meyerin Iloa arkeen -ohjelman toivotuimmat jaksot.
Onko Jumalan armo liian usein tekosyy huolettomalle elämällemme?
Armo ei ole mikään tekosyy tehdä syntiä ja päästä pälkähästä,
se on voima jolla vastustaa kiusausta.
Tätä on luvassa seuraavaksi ohjelmassa Iloa elämään.
Syntiin ei voi vain tyytyä ja todeta,
että Luojalle kiitos armosta ja laupeudesta,
ja Kristuksessa meillä on pelastus ja niin edelleen, niinpä niin.
Pidän tämänpäiväisestä lauseesta: Todellinen oikeamielisyys
Tiedäthän, he nyt vain ajautuivat aviorikokseen.
Ei, aviorikokseen ei vain ajauduta.
Sitä pitää työstää jonkin aikaa.
Se alkaa ajatuksesta, pienistä kielletyistä tapaamisista.
Se alkaa kielletyistä keskusteluista,
siitä kun viet donitseja töihin etkä vaimollesi.
Se alkaa siitä, kun kristitty nainen menee töihin seksikkäässä asussa
vikitelläkseen jotain miestä. Mutta eihän hän aio tehdä mitään,
hän vain pitää vähän hauskaa.
Ei, siihen ei vain ajauduta.
Paholainen pettää ihmisiä uskottelemalla,
että tulella voi leikkiä polttamatta näppejään.
Paholainen pettää ihmisiä uskottelemalla,
ettei sillä ole väliä niin kauan kun asia on vain ajatustasolla.
Jeesus sanoi, että jos himoitset naista, se on jo aviorikos,
ja jos vihaat jotakuta, se on jo sama kuin murha.
No, he vain lankesivat syntiin.
Ei, jossain kohtaa pitää olla vaihtoehto, ei sitä vain langeta.
On kyse valinnasta. Ja kyllä, paholainen on ilkeä,
ja ihmisiä petetään, ja yksi syy siihen on se,
että he eivät kuule saarnatuoleista mitä heidän pitäisi kuulla.
Jeesus kutsui meitä lampaiksi syystä.
Lampaat ovat tyhmimpiä otuksia maan päällä.
Enkä ole ylpeä tästä loukkauksesta, olen lammas siinä missä tekin.
Ihmisille pitää kertoa kaikki.
Monet teistä sitoutuvat viemään tämän jutun seuraavalle tasolle.
Haluan teidän kysyvän Jumalalta seuraavaa. Oletteko valmiita?
Mikä elämässäni ei miellytä Sinua, Herra?
Kylläpä pyhimykset nyt hermostuivat.
Mikä elämässäni ei miellytä Sinua?
Sinun ei tarvitse murehtia mistään mitä hän vastaa.
Hän tekee töitä kanssasi, Hän antaa armoa ja laupeutta,
Hän auttaa sinua, opettaa sinua, eikä anna sinulle enempää kuormaa
kuin mitä jaksat kerralla kantaa.
Mutta miten koskaan pääsemme ylemmäs
jos emme katso missä nyt olemme?
Et voi katsoa muita ihmisiä ja asettaa heitä mittapuuksesi.
Et voi olettaa, että jos muutkin tekevät näin, sinäkin voit.
Sinun pitää tehdä mitä Jumala sanoo, vaikka olisit ainoa joka tekee niin.
Aamen.
Oikeamielisyys on ennen kaikkea asema, joka on annettu meille
Kristuksen veressä, ja se on todellisuutta jota saarnaan innolla.
Oikeamielisyys on meissä Jumalan kautta.
Et voi tehdä oikein, ellet ole oikeamielinen.
koska et voi antaa jotain mitä sinulla ei ole.
Siksi ihmiset eivät voi kunnolla kokea todellista rakkautta,
ennen kuin vastaanottavat sen rakkauden Jumalalta.
Sellaista ei voi antaa mitä itsellä ei ole.
Kuinka voin olla oikeamielinen, ellei minulla ole sitä?
Jumala ei oleta minun olevan mitään mitä minulla itsellä ei ole,
joten Hän antaa siemenen itsestään, ja Hän on oikeamielinen.
Minä saan oikeamielisyyden siemenen ja voin itse toimia oikeamielisesti
kastelemalla ja hoitamalla siementä ja pitämällä rikkaruohot loitolla
yhdessä Pyhän Hengen kanssa.
Olemme puutarha jota viljellään.
Minusta olisi typerää yrittää poimia omenoita tammesta.
Jumala ei odota minun olevan mitään mitä Hän ei minulle anna.
Aamen.
Se, että tekee asiat oikein, on jo itsessään palkinto.
Kuinka upea se tunne onkaan, tiedäthän, kun voi sanoa:
"Kiitos Jeesus, annoit minulle armon toimia oikein tässä tilanteessa."
"Minua ei kohdeltu kovin hyvin tai reilusti, mutta kerrot Sanassasi,
että Sinä olet puolustajani eikä minun tarvitse huolehtia itsestäni,
ja olen niin kiitollinen, Luojani, että viimein annoit minulle
armon toimia tilanteessa oikein."
Se tunne on niin upea! Minä tein oikein!
Vaikkei ota kunniaa itse vaan antaa sen Jumalalle, mutta toimi oikein.
Tiedätte miten kamalalta tuntuu, kun on toiminut kuin mikäkin törppö,
ja sanonut kaikenlaista tyhmää mitä ei olisi pitänyt sanoa, kaikki ovat
vihaisia, ja sitten pitäisi yrittää nukkua.
On totta, että Jumala ei paheksu ja että saamme syntimme anteeksi,
mutta minä ainakin jätän mielelläni juttuja väliin ja teen heti oikein.
Täällä on pakko olla muitakin jotka ovat kyllästyneet ylittämään
samoja vuoria yhä uudestaan ja uudestaan ja uudestaan.
Jumalan armoa ja anteeksiantoa tarvitaan kun teemme virheitä.
Mutta virheitä ei tehdä tahallaan.
Virhe sattuu, kun ihminen pyrkii tekemään oikein.
Etsikää Jumalan valtakuntaa ja Hänen oikeamielisyyttään.
Rukoilkaa tekevänne oikein. Rukoilkaa toimivanne oikein.
Ei tarvitse aina rukoilla vaurautta ja ylennystä töissä
ja antaa Jumalalle lista 21 asiasta jotka tarvitset 3 päivän sisällä,
muuten et usko voivasi pysyä pelastettuna.
Te kaikki ette näy hymyilevän!
Paavali ei rukoillut tavaraa.
Paavali ei rukoillut edes kirkoille tavaroita.
Et löydä yhtäkään Paavalin rukousta missä hän pyytää edes
päästämään heidät koettelemuksistaan,
hän pyysi heille kykyä tehdä oikein niiden keskellä.
Kukaan ei vielä ole tullut sanomaan minulle, että on pahassa pulassa
ja pyytänyt rukoilemaan että osaisi toimia oikein.
Kaikki haluavat aina vain selvitä tilanteesta, ja ymmärrän sen.
Ykköstoive on aina, että auta minut pois tästä tilanteesta, auta, auta!
Ongelma onkin, että kasvamme vain vaikeina aikoina,
emme silloin kun niitä ei ole.
Moniko teistä sanoo itseään kristityksi? Olkaa rehellisiä.
Moniko teistä joka sanoo itseään kristityksi, astuu esiin joka päivä
tuomaan kunniaa Jumalalle? Huomaatteko, että niin meidän
pitää tehdä. "Jumala, olen elossa tänään Sinun kunniaksesi."
Annan kaikki jäseneni Sinulle.
Room. 12:1, jottette luule että keksin sen itse.
Annan kaikki jäseneni Sinulle, Jumala, eläväksi uhriksi:
suuni, mieleni, asenteeni, käteni, jalkani, lompakkoni, motiivini,
tarkoitukseni. Haluan elää Sinun kunniaksesi.
Haluan vain elää Sinun kunniaksesi.
Oikeamielisyys on ennen kaikkea asema, jonka saamme uskoessamme
Jeesukseen, ja toiseksi se näkyy tavassa miten elämme,
miten kohtelemme toisia ihmisiä ja mitä valintoja teemme.
Gal. 3:6, vilkaistaanpa sitä. Oletteko kaikki kunnossa siellä?
Haluan auttaa teitä.
Haluan auttaa meitä kaikkia parantamaan kristinuskon mainetta.
Haluan auttaa meitä kaikkia parantamaan Jumalan mainetta.
Te kysytte: Mitä tekemistä minun teoillani on Jumalan maineen kanssa?
Niillä on valtavasti tekemistä sen kanssa. Tiedättekö miksi?
2. Kor. 5:20 sanoo, että ME olemme Jumalan lähettiläitä,
siis huomatkaa, Hän vetoaa maailmaan meidän kauttamme.
Jumalan lähettiläs, lähetetty maailmaan edustamaan.
Kun joku lähettiläs tulee tänne Kiinasta,
usko huviksesi ettei Kiina lähetä ihan ketä tahansa.
He lähettävän jonkun, joka edustaa Kiinan kulttuuria, hallitusta,
kiinalaisia tapoja, he lähettävät parhaan mahdollisen.
Me olemme Taivaan Valtakunnan Kuninkaan, Jumalan, lähettiläitä,
meidät on lähetetty työpaikoillemme, naapurustoihin, toreille, kauppoihin,
valtateille, liikenteen keskelle.
Meidät on lähetetty maailmaan näyttämään millainen Jumala on.
Meidän pitää olla sellaisia ihmisiä, että jos ravintolaan mennessämme
kaikki eivät teekään niinkuin me haluaisimme, sanomme että hei,
ei se haittaa. Kaikkihan me teemme virheitä. Kunhan ei hermostu.
Ota ihan rauhallisesti. Eikä niin, että: "Miten niin muka,
missä on veteni? Jäkä-jäkä! Jäkä-jäkä-jäkä!"
Yhtenä viikonloppuna St Louisissa lähdimme syömään seminaarin jälkeen.
Ensinnäkin, varatessamme puhelimitse pöydän etukäteen, meille sanottiin
Ok, asia kunnossa. Kun pääsimme sinne, meille sanottiin etteivät he
ota pöytävarauksia. Meitä oli 12, ja teki kyllä mieli kysyä miksi
sitten ottivat varauksen. Olin juuri tulossa saarnaamasta, muistattehan?
Luojalle kiitos Pyhästä Hengestä joka hillitsee meitä.
Olen niin kiitollinen elämäni Pyhästä Hengestä ja vakaumuksestani!
Tarkoitan sitä, että edistymme kun tiedämme että aiomme tehdä väärin,
koska kun aloitat, teet väärin etkä edes huomaa sitä, koska
olet niin tottunut toimimaan niin ettei se ole edes mikään ongelma.
Mielestäsi niin vain kuuluu tehdä, ja jos joku ei tee oikein,
tarvitsee hän läksytyksen!
Sitten painiskeltuasi muutaman kerran Jumalan kanssa, parin seminaarin ja
raamattupiirin jälkeen saavutat pisteen, jossa 3 päivää virheesi
jälkeen ajattelet: "Ehkä minun ei olisikaan pitänyt tehdä niin."
Ja viimein 2 viikon päästä kun Jumala on käsitellyt virheesi,
palaat pyytämään anteeksi. Mutta samalla kun juttu venyy,
saavutamme pistettä jossa huomaamme sen hetken missä teemme virheen.
Kerronpa sinulle milloin todella olet edistynyt:
Kun ennen tekoasi huomaat sen ja tiedät miten sanoa ei lihallesi
ja kyllä Jumalalle.
SE on edistystä, ja näin se tapahtuu:
asteittain ja vaiheittain, kunniasta kunniaan ja kunniaan.
Älä suutu itsellesi vaikket pääse heti perille, ainakin olet matkalla!
Älä jää paikoillesi ja sano: Kaikki muutkin tekevät näin, mitä väliä?
Ymmärrättekö mitä sydämeni teille tänään haluaa kertoa? (Kyllä!)
Olen huolissani. Mitä hyötyä on liimata autoon tarroja ja laittaa
tekojalokivi-rintaneulat ja ristit roikkumaan ja toistaa töissä samaa
virttä: "Ylistä Herraa, Halleluja!" ja mumista itsekseen...
...jos te nyt teette niin.
Ei mitään hyötyä, ellei meillä ole vastaavaa hedelmää.
Tunnet ne hedelmistään, ei auto- tarroista. Tunnet ne hedelmistään.
Omenapuun ei tarvitse kiljua:
"Olen omenapuu! Katsokaa minua, olen omenapuu, juhuu!"
Ei, sen luo kävelee ja toteaa: Nam, omenoita. Tämä on varmasti omenapuu.
Aamen?
Joka tapauksessa, meidän piti odottaa pöytää 40 minuuttia,
ja muistakaa että olin todella väsynyt saarnattuani viikonlopun.
Olin NÄLKÄINEN!
Jalkojani särki käveltyäni näissä kengissä 3 päivää,
ja halusin istua syömään.
Kuinka moni teistä tietää kuinka huonosti sitä käyttäytyy
kun haluaa jotain eikä saa sitä!?
Vaikkemme sanoisi mitään, kehonkielemme puhuu.
Saimme lopulta paikat kivasta pöydästä, meitä oli 12 ja
tilasimme juomat: kahvia, kolaa, vettä, ym. ym.
Tyttö tuli sitten kantaen valtavaa tarjotinta,
ja juuri kun hän tulee pöydän luo,
tarjotin osuu seinään,
ja - PUM - mieheni syliin.
Luojan kiitos Dave on kärsivällinen mies.
Hän sanoi: "Älä huoli, kaikki kunnossa."
Sitten tyttö: "Tämä on ensimmäinen päiväni, joudun hankaluuksiin!"
Dave hakee johtajan ja sanoo: "Ei tämä tytön syy ole, täällä on aivan
liian ahdasta. Hän yritti parhaansa."
Sitten hän kertoo tarinan siitä, kun oli töissä autobaarissa
ja oli tuomassa tarjottimella oluita yhdelle kaverille,
kompastui ja kaatoi oluet suoraan autossa istuvan kaverin päälle.
Tarinalla hän yritti lohduttaa tyttöä.
Viimein tyttö lähtee hakemaan uusia juomia ja palaa pöytään tarjottimen
kanssa, itkeneen näköisenä, katsoo minua ja sanoo:
Minua niin pelotti alkaa tarjoilla teille, koska tunnistin sinut ja
minua alkoi kamalasti hermostuttaa." Ja minä ajattelin mielessäni:
Voi kiitos, Jeesus! Kiitos, kiitos, kiitos! Kiitos Jumala! Kiitos,
ettemme käyttäytyneet typerästi! Kiitos, kiitos!
Antakaapa kun kerron jotain. On ihmisiä, jotka tunnistavat teidätkin.
Koska olet joskus vastannut: "En voi tulla, menen kirkkoon sunnuntaina."
Tai he ovat nähneet autotarrasi
tai kristillisen koriste-esineen pöydälläsi. (Aamen!)
Luuletko ettei sinua huomata!? (Aamen!)
Gal. 3:6: Niin Aabraham uskoi ja luotti ja tukeutui Jumalaan, ja se
luettiin hänelle vanhurskaudeksi ja Raamattu sanoo:
Jumalan tahdon toteuttaminen tavoitteissa, ajatuksissa ja teoissa.
Saamme oikeamielisyyden Jumalassa Jeesuksen veren kautta,
mutta sitten se pitää soveltaa jokapäiväiseen elämään.
Asteittain meidän tulee parantaa ja parantaa toimintaamme.
Etsimme ensin Jumalan valtakuntaa ja Hänen oikeamielisyyttään,
kaikki muu seuraa perässä.
Antakaahan kun kerron teille jotain:
Raamatussa sanotaan, että Jumalan pelko on tiedon alku.
Jumalaa pelkäämättömät ihmiset voivat tehdä mitä tahansa
eivätkä piittaa tuon taivaallista. Jumalaa pelkäävät voivat myös tehdä
mitä tahansa, mutta he tekevät sen Jumalan käskystä, koska pelkäävät
- hyvällä tavalla - olla tottelemattomia.
Ja meidän pitää pelätä olla tottelemattomia.
Ei varsinaista pelkoa, vaan kunnioitusta ja hurskasta pelkoa:
"Jumala! Olen tekemisissä Jumalan kanssa! JUMALAN!"
Emme puhu nyt maitomiehestä, postin- kantajasta tai naapurin kaverista.
Miettikää nyt. Jumala on ystävämme mutta hän on myös Jumala
- kaikkivaltias Jumala, maailman- kaikkeuden Luoja, voima, mahti,
tieto, viisaus, koko ajan kaikkialla,
emme koskaan pääse livistämään mistään,
Hän näkee kaiken mitä teemme.
Yrittäkää ymmärtää, että en yritä musertaa teitä,
vaan yritän saada teidät tekemään parempia valintoja,
jotta lopulta voitte saada sen, mitä Jumala haluaa teidän saavan.
Mutta sanon myös tämän:
En ole vain huolissani siitä, mitä sinulla tai minulla on.
Olen huolissani maineestamme maailmalla, ja erityisen huolissani
olen siitä, että kirkolla on niin vähän vaikutusvaltaa nykyään.
70 prosenttia kaikista tutkimukseen osallistuneista 19-29 -vuotiaista
ajattelee että uskonnolla on nykyään erittäin vähän merkitystä maailmassa.
70 prosenttia kaikista nuorista.
Tiedättekö miksi?
Saatamme vielä tehdä vaikutuksen vanhempaan uskonnolliseen väkeen,
mutta se ei uppoa enää nykypäivän nuoriin.
Nuoret haluavat jotain todellista ja heti, tai sitten ei ollenkaan.
Ja huijarin he huomaavat jo kilometrien päästä.
Nyt olisi paras löytää keinot...
tai menetämme heidät kaikki.
Haluan rohkaista teitä kertomalla, että Jumala rakastaa teitä ja
Hänelleä on mahtava suunnitelma elämällesi.
Rohkaisuna kerron myös että kannatte itsehillinnän hedelmää
sisällänne ja voitte oppi kulkemaan sen mukaan.
Usko että voimme kaikki tehdä parempia valintoja ja
voimme elää pyhää elämää.
Ramattu sanotaan, että Jumalan pelko on tiedon alku.
Ei vääränlaista pelkoa vaan kunnioitusta.
Tiedämme että Jumala on Jumala ja tarkoittaa mitä sanoo.
Meidän tulee vastata Hänelle tekemällä parhaamme joka päivä.
Haluan etsittää teille haasteen.
Meillä on materiaalia, joka auttaa sinua Pyhään elämään.
Video nimeltä 'Holy Life' (Pyhä elämä) ja 4 osainen opetussarja 'Holiness'.
Uskon, että jos olet tosissasi Jumalan kanssa,
niin haluat opiskella tätä elämän aluetta ja haluat saada
kaiken mahdollisen saatavilla olevan avun.
Pysy siis kanavalla ja ota ylös yhteystiedot joilla voit tilata tuotteet.
Tiedän Jumalan ja uskon Häneen.
Jos elän kuten minun pitäisi, niin eläisin ehkä paremman elämän.
En vaan usko että se minun olisi mahdollista elää Pyhää elämää.
Pitäisikö minun käydä kirkossa 5 päivänä viikossa ja
lukea raamattua kokoajan?
En tahdo olla kummajainen.
Haluan olla itseni, mutta Jumalalle mieleen.
Onko se mahdollista?
Nyt Joyce Meyeriltä video 'Holy Life' (PYhä elämä) ja
4-osainen opetussarja pyhyydestä.
Saatavana rajoitetun ajan. Tilaa omasi tänään.
Naisena oleminen vatii itsevarmuutta.
Paineita tulee töistä, koulusta, kotoa ja
ympäristömme määrittelee miten meidän tulisi elää, mutta
tapasi uskoa, rakastaa ja elää onkin erilainen.
Elä elämäsi itsevarmana.
'Itsevarma nainen' Joyce Meyeriltä.
Itsevarma. Olenko itsevarma?
No, olen. Enkö sinustakin.
Jumala loi minut minuksi. Elämälläni on tarkoitus.
Tule mukaan Joyce Meyrin naisten kokouksiin.
Vuonna 2006 aiheena oli itsevarma nainen.
Vieraina oli Lisa Bevere:
Haluan toimia niin, että työni tuloksista on iloa mahdollisimman monelle.
John Maxwell:
Voit käyttää päiväsi joko korjaamiseen tai valmistautumiseen.
Toiset korjailevat jatkuvasti eilisen virheitä.
Ylistysmusiikkia Darlene Zschechiltä.
Jackie Dezethler ja Joyce Meyer järjestön ylistysryhmä
ja tietysti Joyce Meyer.
Älä elä tunteidesi mukaan.
Voit olla itsevarma vaikka et niin tuntisikaan.
Lisätietoja naisten konferenssista www.joycemeyer.org
Tuleeko se sinulle?
Enjoying everyday life -lehdestä saat tietoa palvelutyöstämme.
Varmista että saat sen.
Tilaa ilmaiseksi.
Mikäli tämä ohjelma kosketti sinua ja haluat tukea ohjelmien käännös- ja tekstitystyötä soita tukinumeromme 0600-10077 (9,85 euroa + pvm) Nordea: 111230-342789 viite: 7744 OKH 720A
Rakastan sitä, rakastan sitä...
Vieraile www.joycemeyer.org
Tulossa:
Kuuliaisuutemme on testaa rakkauttamme Jumalaa kohtaan.
Meidän tulee rakastaa ja kunnioittaa Jumalaa ja tehdä mitä Hän käskee.
Jos tiedän sydämessäni että Jumala ei halua minun tekevän jotain
minun ei tarvitse ymmärtää miksi ei.
Olet meille hyvin tärkeä.
Ilman ystäviä ja kumppaneita työmme ei olisi mahdollista.
Yhdessä voimme ruokkia nälkäisiä, vaatettaa köyhiä -
ja julistaa Ilosanomaa kansakunnille.
Osoitteessa wwwjoycemeyer.org voit esittää rukouspyyntösi,
tutustua lisämateriaaliin, tutkia kokouskalenterimme
ja liittyä kumppaniksi viemään Kristuksen rakkautta maailmaan.
Suomennos: Mari Rantanen